Pöytäkirja Bulgarian tasavallan ja Romanian Euroopan unioniin liittymistä koskevista ehdoista ja menettelyistä - Liite VI:Luettelo, jota tarkoitetaan liittymispöytäkirjan 20 artiklassa: siirtymätoimenpiteet, Bulgaria - 10.Ympäristö - B.Jätehuolto



Virallinen lehti nro L 157 , 21/06/2005 s. 0119 - 0124



B. JÄTEHUOLTO 1. 31993 R 0259: Neuvoston asetus (ETY) N:o 259/93, annettu 1 päivänä helmikuuta 1993, Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta (EYVL L 30, 6.2.1993, s. 1), sellaisena kuin se on viimeksi muutettuna seuraavalla: - 32001 R 2557: komission asetus (EY) N:o 2557/2001, annettu 28.12.2001 (EYVL L 349, 31.12.2001, s. 1) a) Kaikista asetuksen (ETY) N:o 259/93 liitteeseen II sisältyvien hyödynnettäväksi tarkoitettujen jätteiden siirroista Bulgariaan on ilmoitettava toimivaltaisille viranomaisille, ja ne on käsiteltävä asetuksen 6, 7 ja 8 artiklan mukaisesti 31 päivään joulukuuta 2014 saakka. b) Poiketen siitä, mitä asetuksen (ETY) N:o 259/93 7 artiklan 4 kohdassa säädetään, Bulgarian toimivaltaiset viranomaiset voivat vastustaa asetuksen 4 artiklan 3 kohdassa olevien vastustamisperusteiden mukaisesti seuraavien liitteeseen III sisältyvien hyödynnettäväksi tarkoitettujen jätteiden siirtoja Bulgariaan 31 päivään joulukuuta 2009 saakka. Kyseisiä siirtoja koskee asetuksen 10 artikla. AA. METALLIPITOISET JÄTTEET - AA 090 Arseenijätteet ja -jäännökset - AA 100 Elohopeajätteet ja -jäännökset - AA 130 Metallien peittauksesta peräisin olevat liuokset AB. PÄÄASIALLISESTI EPÄORGAANISIA AINESOSIA SISÄLTÄVÄT JÄTTEET, JOTKA VOIVAT SISÄLTÄÄ METALLEJA JA ORGAANISIA AINEITA AC. PÄÄASIALLISESTI ORGAANISIA AINESOSIA SISÄLTÄVÄT JÄTTEET, JOTKA VOIVAT SISÄLTÄÄ METALLEJA JA EPÄORGAANISIA AINEITA - AC 040 Lyijypitoinen bensiiniliete - AC 050 Lämmönsiirtonesteet - AC 060 Hydraulinesteet - AC 070 Jarrunesteet - AC 080 Jäätymisenestonesteet - AC 110 Nestemäiset tai lietteenä olevat fenolit ja fenoliyhdisteet, mukaan lukien kloorifenolit - AC 120 Polyklooratut naftaleenit - AC 150 Kloorifluorihiilivedyt - AC 160 Halonit - AC 190 Autopaloituksen kevytjae - AC 200 Orgaaniset fosforiyhdisteet - AC 230 Orgaanisten liuottimien hyödyntämisessä muodostuvat halogenoidut tai halogenoimattomat vedettömät tislausjäännökset - AC 240 Alifaattisten halogenoitujen hiilivetyjen (kuten metyylikloridien, dikloridietaanin, vinyylikloridin, vinylideenikloridin, allyylikloridin ja epikloorihydriinin) tuotannossa muodostuvat jätteet - AC 260 Sian virtsa ja ulosteet AD. JÄTTEET, JOTKA VOIVAT SISÄLTÄÄ JOKO EPÄORGAANISIA TAI ORGAANISIA AINESOSIA - AD 010 Lääkevalmisteiden tuotannossa ja seostuksessa muodostuvat jätteet Jätteet, jotka sisältävät jotakin seuraavista aineista tai koostuvat niistä tai ovat niiden saastuttamia: - AD 040 — Epäorgaaniset syanidit, lukuun ottamatta kiinteässä muodossa olevia jalometalleja sisältäviä jäännöksiä, joissa on pieniä määriä epäorgaanisia syanideja - AD 050 — Orgaaniset syanidit - AD 060 Jäteöljy/vesi-, hiilivety/vesi -seokset, emulsiot - AD 070 Painomusteiden, väriaineiden, pigmenttien, maalien, lakkojen ja vernissojen tuotannossa, sekoituksessa ja käytössä muodostuvat jätteet - AD 150 Suodattimina (kuten biosuodattimet) käytetyt luonnosta peräisin olevat orgaaniset aineet - AD 160 Yhdyskunta/kotitalousjätteet Siirtymäkautta voidaan jatkaa enintään 31 päivään joulukuuta 2012 saakka jätteistä 15 päivänä heinäkuuta 1975 annetun neuvoston direktiivin 75/442/ETY [9], sellaisena kuin se on muutettuna neuvoston direktiivillä 91/156/ETY [10], 18 artiklassa määritellyn menettelyn mukaisesti. c) Poiketen siitä, mitä asetuksen (ETY) N:o 259/93 7 artiklan 4 kohdassa säädetään, Bulgarian toimivaltaiset viranomaiset voivat vastustaa asetuksen 4 artiklan 3 kohdassa olevien vastustamisperusteiden mukaisesti asetuksen liitteeseen IV sisältyvien hyödynnettäväksi tarkoitettujen jätteiden ja asetuksen liitteisiin sisältymättömien hyödynnettäväksi tarkoitettujen jätteiden siirtoja Bulgariaan 31 päivään joulukuuta 2009 saakka. d) Poiketen siitä, mitä asetuksen (ETY) N:o 259/93 7 artiklan 4 kohdassa säädetään, Bulgarian toimivaltaiset viranomaiset vastustavat asetuksen liitteisiin II, III ja IV sisältyvien hyödynnettäväksi tarkoitettujen jätteiden siirtoja ja kyseisiin liitteisiin sisältymättömien hyödynnettäväksi tarkoitettujen jätteiden siirtoja laitokseen, jolle on myönnetty tilapäinen poikkeus ympäristön pilaantumisen ehkäisemisen ja vähentämisen yhtenäistämiseksi 24 päivänä syyskuuta 1996 annetun neuvoston direktiivin 96/61/EY [11] tai tiettyjen suurista polttolaitoksista ilmaan joutuvien epäpuhtauspäästöjen rajoittamisesta 23 päivänä lokakuuta 2001 annetun Euroopan parlamentin ja neuvoston direktiivin 2001/80/EY [12] tiettyjen säännösten soveltamisesta, niin kauan, kuin tilapäistä poikkeusta sovelletaan vastaanottavaan laitokseen. 2. 31994 L 0062: Euroopan parlamentin ja neuvoston direktiivi 94/62/EY, annettu 20 päivänä joulukuuta 1994, pakkauksista ja pakkausjätteistä (EYVL L 365, 31.12.1994, s. 10), sellaisena kuin se on viimeksi muutettuna seuraavalla: - 32004 L 0012: Euroopan parlamentin ja neuvoston direktiivi 2004/12/EY, annettu 11.2.2004 (EUVL L 47, 18.2.2004, s. 26) a) Poiketen siitä, mitä direktiivin 94/62/EY 6 artiklan 1 kohdan a alakohdassa säädetään, Bulgarian on saavutettava 31 päivään joulukuuta 2011 mennessä hyödyntämistä tai energia talteenottaen tapahtuvaa polttoa jätteenpolttolaitoksissa koskeva kokonaisaste seuraavia välitavoitteita noudattaen: - 35 painoprosenttia 31 päivään joulukuuta 2006 mennessä, 39 prosenttia vuonna 2007, 42 prosenttia vuonna 2008, 46 prosenttia vuonna 2009 ja 48 prosenttia vuonna 2010. b) Poiketen siitä, mitä direktiivin 94/62/EY 6 artiklan 1 kohdan b alakohdassa säädetään, Bulgarian on saavutettava hyödyntämistä tai energia talteenottaen tapahtuvaa polttoa jätteenpolttolaitoksissa koskeva kokonaisaste 31 päivään joulukuuta 2014 mennessä seuraavia välitavoitteita noudattaen: - 50 painoprosenttia vuonna 2011, 53 prosenttia vuonna 2012 ja 56 prosenttia vuonna 2013. c) Poiketen siitä, mitä direktiivin 94/62/EY 6 artiklan 1 kohdan c alakohdassa säädetään, Bulgarian on saavutettava muovin kierrätystä koskeva tavoite 31 päivään joulukuuta 2009 mennessä seuraavia välitavoitteita noudattaen: - 8 painoprosenttia 31 päivään joulukuuta 2006 mennessä, 12 prosenttia vuonna 2007 ja 14,5 prosenttia vuonna 2008. d) Poiketen siitä, mitä direktiivin 94/62/EY 6 artiklan 1 kohdan d alakohdassa säädetään, Bulgarian on saavutettava kierrätystä koskeva kokonaistavoite 31 päivään joulukuuta 2014 mennessä seuraavia välitavoitteita noudattaen: - 34 painoprosenttia 31 päivään joulukuuta 2006 mennessä, 38 prosenttia vuonna 2007, 42 prosenttia vuonna 2008, 45 prosenttia vuonna 2009, 47 prosenttia vuonna 2010, 49 prosenttia vuonna 2011, 52 prosenttia vuonna 2012 ja 54,9 prosenttia vuonna 2013. e) Poiketen siitä, mitä direktiivin 94/62/EY 6 artiklan 1 kohdan e alakohdan i alakohdassa säädetään, Bulgarian on saavutettava lasin kierrätystä koskeva tavoite 31 päivään joulukuuta 2013 mennessä seuraavia välitavoitteita noudattaen: - 26 painoprosenttia 31 päivään joulukuuta 2006 mennessä, 33 prosenttia vuonna 2007, 40 prosenttia vuonna 2008, 46 prosenttia vuonna 2009, 51 prosenttia vuonna 2010, 55 prosenttia vuonna 2011 ja 59,6 prosenttia vuonna 2012. f) Poiketen siitä, mitä direktiivin 94/62/EY 6 artiklan 1 kohdan e alakohdan iv alakohdassa säädetään, Bulgarian on saavutettava muovien kierrätystä koskeva tavoite, ottaen huomioon ainoastaan materiaali, joka kierrätetään takaisin muoviksi, 31 päivään joulukuuta 2013 mennessä seuraavia välitavoitteita noudattaen: - 17 painoprosenttia vuonna 2009, 19 prosenttia vuonna 2010, 20 prosenttia vuonna 2011 ja 22 prosenttia vuonna 2012. 3. 31999 L 0031: Neuvoston direktiivi 1999/31/EY, annettu 26 päivänä huhtikuuta 1999, kaatopaikoista (EYVL L 182, 16.7.1999, s. 1), sellaisena kuin se on muutettuna seuraavalla: - 32003 R 1882: Euroopan parlamentin ja neuvoston asetus (EY) N:o 1882/2003, annettu 29.9.2003 (EUVL L 284, 31.10.2003, s. 1) Poiketen siitä, mitä direktiivin 1999/31/EY 5 artiklan 3 kohdan a ja b alakohdassa ja liitteessä I olevan 2 kohdan toisessa luetelmakohdassa säädetään, nestemäistä, syövyttävää ja hapettavaa jätettä sekä pintaveden virtauksen ehkäisemistä kaatopaikalle sijoitettuun jätteeseen koskevia vaatimuksia ei sovelleta seuraaviin 14:ään olemassa olevaan laitokseen ennen 31 päivää joulukuuta 2014, sanotun kuitenkaan rajoittamatta sitä, mitä direktiivin 6 artiklan c alakohdan ii alakohdassa ja jätteistä 15 päivänä heinäkuuta 1975 annetussa neuvoston direktiivissä 75/442/ETY [13] säädetään: 1. "Polimeri" lieteallas, Varna, Devnya; 2. "Solvay Sodi", "Deven" ja "Agropolichim" yhdistetty tuhka-lieteallas, Varna, Devnya Varnan kunnassa; 3. "Varna", lämpövoimala, tuhka-allas, Varna, Beloslav; 4. "Sviloza" tuhka-allas, Veliko Tarnovo, Svishtov; 5. "Zaharni zavodissa" oleva lämpövoimala, tuhka-allas, Veliko Tarnovo, Gorna Oriahovitsa; 6. "Vidachim v likvidatsia" tuhka-allas, Vidin, Vidin; 7. "Toplofikatsia-Ruse", "Ruse-itä", lämpövoimala, tuhka-allas, Ruse, Ruse; 8. "Republika", lämpövoimala, "COF-Pernik" ja "Kremikovtsi-Rudodobiv" tuhka-allas, Pernik, Pernik; 9. "Toplofikatsia Pernik" ja "Solidus"-Pernik tuhka-allas, Pernik, Pernik; 10. "Bobov dol", lämpövoimala, tuhka-allas, Kyustendil, Bobov dol; 11. "Brikel" tuhka-allas, Stara Zagora, Galabovo; 12. "Toplofikatsia Sliven" tuhka-allas, Sliven, Sliven; 13. "Maritsa 3", lämpövoimala, tuhka-allas, Haskovo, Dimitrovgrad; 14. "Maritsa 3", lämpövoimala, tuhka-allas, Haskovo, Dimitrovgrad. Bulgarian on varmistettava näihin 14 laitokseen, jotka ovat säännöstenvastaisia, sijoitettavan jätteen asteittainen vähentäminen seuraavia vuotuisia enimmäismääriä noudattaen: - 31 päivään joulukuuta 2006 mennessä: 3020000 tonnia; - 31 päivään joulukuuta 2007 mennessä: 3010000 tonnia; - 31 päivään joulukuuta 2008 mennessä: 2990000 tonnia; - 31 päivään joulukuuta 2009 mennessä: 1978000 tonnia; - 31 päivään joulukuuta 2010 mennessä: 1940000 tonnia; - 31 päivään joulukuuta 2011 mennessä: 1929000 tonnia; - 31 päivään joulukuuta 2012 mennessä: 1919000 tonnia; - 31 päivään joulukuuta 2013 mennessä: 1159000 tonnia; - 31 päivään joulukuuta 2014 mennessä: 1039000 tonnia. 4. 32002 L 0096: Euroopan parlamentin ja neuvoston direktiivi 2002/96/EY, annettu 27 päivänä tammikuuta 2003, sähkö- ja elektroniikkalaiteromusta (EYVL L 37, 13.2.2003, s. 24), sellaisena kuin se on muutettuna seuraavalla: - 32003 L 0108: Euroopan parlamentin ja neuvoston direktiivi 2003/108/EY, annettu 8.12.2003 (EUVL L 345, 31.12.2003, s. 106) Poiketen siitä, mitä direktiivin 2002/96/EY 5 artiklan 5 kohdassa ja 7 artiklan 2 kohdassa säädetään, Bulgarian on saavutettava erillistä keräystä koskeva tavoite, joka on keskimäärin vähintään neljä kilogrammaa kotitalouksien sähkö- ja elektroniikkalaiteromua asukasta kohden vuodessa, ja vaatimustenmukaisuus hyödyntämisasteen ja uudelleen käytettävien tai kierrätettävien komponenttien, materiaalien ja aineiden osuuden osalta 31 päivään joulukuuta 2008 mennessä. [9] EYVL L 194, 25.7.1975, s. 39, direktiivi sellaisena kuin se on viimeksi muutettuna asetuksella (EY) N:o 1882/2003 (EUVL L 284, 31.10.2003, s. 1). [10] EYVL L 78, 26.3.1991, s. 32. [11] EYVL L 257, 10.10.1996, s. 26, direktiivi sellaisena kuin se on viimeksi muutettuna asetuksella (EY) N:o 1882/2003 (EUVL L 284, 31.10.2003, s. 1). [12] EYVL L 309, 27.11.2001, s. 1, direktiivi sellaisena kuin se on viimeksi muutettuna vuoden 2003 liittymisasiakirjalla (EUVL L 236, 23.9.2003, s. 33). [13] EYVL L 194, 25.7.1975, s. 39, direktiivi sellaisena kuin se on muutettuna direktiivillä 91/156/ETY ja viimeksi muutettuna asetuksella (EY) N:o 1882/2003 (EUVL L 284, 31.10.2003, s. 1). --------------------------------------------------